

PROJEKTS uz 10.01.2024.

vēlamais datums izskatīšanai: Attīstības komitejā 14.02.2024.

domē: 29.02.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024.gada 29. februārī **Nr.**«DOKREGNUMURS»

**Par nekustamā īpašuma “Katlapi-1”, Kalngalē sadalīšanu (sastāva grozījumiem) un nekustamā īpašuma lietošanas mērķa maiņu**

Ādažu novada pašvaldības dome izskatīja Vārds Uzvārds un Vārds Uzvārds (turpmāk kopā – Iesniedzēji) 18.12.2023. iesniegumu (reģistrēts 18.12.2023. ar Nr. ĀNP/1-11-1/23/6823) un 18.12.2023. iesniegumu (reģistrēts 18.12.2023. ar Nr. ĀNP/1-11-1/23/6822) ar lūgumu atdalīt no īpašuma “Katlapi-1” (kadastra nr.: 8052 007 0478) sastāva zemes vienību Cīruļu ielā 29, Kalngalē, Carnikavas pagastā, Ādažu novadā, (kad. apz.: 8052 007 0478) un izdalīt atsevišķā īpašumā, kā arī mainīt atdalāmajai zemes vienībai nekustamā īpašuma lietošanas mērķi uz “Rūpnieciskās ražošanas uzņēmumu apbūve”.

Izvērtējot ar iesniegumu saistītos apstākļus, tika konstatēts:

1. Saskaņā ar Nekustamā īpašuma valsts kadastra informācijas sistēmā (turpmāk – Kadastrs) reģistrēto informāciju nekustamā īpašuma “Katlapi-1” ar kadastra numuru 8052 007 0478 (turpmāk – Nekustamais īpašums) sastāvā ietilpst trīs zemes vienības ar kadastra apzīmējumiem 8052 007 0478, 8052 007 0846 un 8052 008 0837, kā arī būve ar kadastra apzīmējumu 8052 007 0478 007. Nekustamais īpašums ir ierakstīts Carnikavas pagasta zemesgrāmatas nodalījumā Nr.3119 un pieder Iesniedzējiem kopīpašumā;
2. Uz zemes vienības ar kadastra apzīmējumu 8052 007 0478 atrodas 2 būves - automašīnu tehniskās apkopes stacija – garāža (būves kadastra apzīmējums 80520070478009) un degvielas noliktava (būves kadastra apzīmējums 80520070478015), kas ietilpst būvju nekustamā īpašuma ar kadastra Nr.8052 507 0004 sastāvā, kas ierakstīts Carnikavas pagasta zemesgrāmatas nodalījumā Nr.3119 un pieder SIA “FARGO”, reģistrācijas Nr.40103096946;
3. Saskaņā ar informāciju Būvniecības informācijas sistēmā 19.12.2022. ir izsniegta būvatļauja Nr.BIS-BV-4.1-2022-10166 būves ar kadastra apzīmējumu
80520070478009 pārbūvei ar lietošanas veida maiņu par noliktavas ēku (lietas Nr. BIS-BL-670106-8681, būvniecības stadija - izpildīti projektēšanas nosacījumi);
4. Plānots no zemesgrāmatā ierakstīta Nekustamā īpašuma sastāva atdalīt (izslēgt) esošu zemes vienību ar kadastra apzīmējumu 8052 007 0478 un nemainītā veidā iekļaut to atsevišķa nekustamā īpašuma sastāvā;
5. Saskaņā ar Carnikavas novada teritorijas plānojumu atdalāmā zemes vienība ar kadastra apzīmējumu 8052 007 0478 atrodas Jauktas centra apbūves teritorijā (JC1), Dabas un apstādījumu teritorijā (DA6) un Ūdeņu teritorijā (Ū);
6. Kadastrā zemes vienībai ar kadastra apzīmējumu 8052 007 0478 (platība 2,1300 ha) reģistrēti dalītie nekustamā īpašuma lietošanas mērķi “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101 (platībai 0,7780 ha) un “Lauksaimnieciska rakstura uzņēmumu apbūve”, lietošanas mērķa kods 1003 (platībai 1,3520 ha);
7. Nekustamā īpašuma valsts kadastra likuma 11.panta pirmā daļa paredz, ka nekustamā īpašuma objektu nosaka nekustamajam īpašumam, kas ierakstīts zemesgrāmatā. Sadala vai apvieno tikai zemesgrāmatā ierakstītu nekustamo īpašumu. Nekustamā īpašuma objektu nosaka vai nekustamo īpašumu veido, ja Kadastra informācijas sistēmā reģistrētās izmaiņas nekustamā īpašuma sastāvā ir ierakstītas zemesgrāmatā;
8. Atbilstoši Ministru kabineta 20.06.2006. noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”:

8.1. 17.3.1. apakšpunktam - lietošanas mērķa maiņu ierosina, ja izsniegta būvatļauja vai pieteikta vienkāršota atjaunošana, kuru īstenojot mainīsies būves galvenais lietošanas veids, un tas neatbildīs iepriekš noteiktajam lietošanas mērķim;

8.2. 18. punktam - lietošanas mērķa maiņu šo noteikumu [17. punktā](https://likumi.lv/ta/id/139503#p17) minētajos gadījumos mēneša laikā ierosina nekustamā īpašuma īpaš­nieks.

Pamatojoties uz Nekustamā īpašuma valsts kadastra likuma 11.panta pirmo daļu, Ministru kabineta 20.06.2006. noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 4., 5., 17.3.1. un 18. punktu, kā arī ņemot vērā domes Attīstības komitejas 14.02.2024. lēmumu, Ādažu novada pašvaldības dome

**NOLEMJ:**

1. Neiebilst atdalīt no nekustamā īpašuma “Katlapi-1”, Kalngalē, Carnikavas pagastā, Ādažu novadā (kadastra Nr.: 8052 007 0478) sastāva zemes vienību ar kadastra apzīmējumu 8052 007 0478 un iekļaut to atsevišķā nekustamajā īpašumā.
2. Mainīt nekustamā īpašuma lietošanas mērķi zemes vienībai ar kadastra apzīmējumu 8052 007 0478, 2,1300 ha kopplatībā no dalītā nekustamā īpašuma lietošanas mērķa – “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101 (platībai 0,7780 ha) un “Lauksaimnieciska rakstura uzņēmumu apbūve”, lietošanas mērķa kods 1003 (platībai 1,3520 ha) uz lietošanas mērķi “Rūpnieciskās ražošanas uzņēmumu apbūve”, lietošanas mērķa kods 1001 (platībai 1,73 ha) un “Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa” lietošanas mērķa kods 0501 (platībai 0,4 ha).
3. Centrālās pārvaldes Nekustamā īpašuma nodaļai ar šo lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesn.:@

TPN:@

IDV:@

NĪN:@

M.Cinis, 26247571